II. 4. 4. A társadalmi státus meghatározása

A család funkciói közé sorolható szociológiai szempontból a társadalmi státusok, rétegek újratermelése, amely neveléssel, szocializációval, értékátadással valósul meg. A család helytere révén erőteljesen befolyásolja azt is, hogy tagjai hogyan tudnak érvényesülni.
A gazdasági funkcióhoz hasonlóan ennek a folyamatnak a megőrzése sem olyan természetes mint egykor volt, bár az ősminta ebben a tekintetben is a család. Az iskolai szelekció megindulása, majd a jelen integrációs törekvései, változásokat indukáltak és indukálnak a családokban.